钦定古今图书集成/历象汇编/乾象典/第024卷 > 《张河间集》 > 《灵宪》
## 钦定古今图书集成/历象汇编/乾象典/第024卷 > 《张河间集》 > 《灵宪》

“文曜丽乎天”，其动者七，日月五星是也。“周旋右回天
道”者，贵顺也。“近天则迟，远天则速。”行则屈，屈则留回，
留回则逆，逆则迟，迫于天也。行迟者，觌于东，觌于东，
属阳。行速者，觌于西，觌于西，属阴。日与月，此配合也。
摄提、荧惑，地侯见晨附于日也；太白、辰星，见昏附于
月也。二阴三阳，参天两地，故“男女取焉。”